Sanger, komediant deel swangerskapnuus met oulike fotoEmo en Michelle (Foto: Instagram) Die komediant en sanger, Emo Adams, en sy vrou, Michelle Gildenhuys, is weer swanger. Emo het die nuus Donderdag op ŉ skattige manier op sosiale media aangekondig. Olivia Geldenhuys, sy mediabestuurder, het die nuus aan Maroela Media bevestig. Die komediant het vroeër vanjaar die knoop met Michelle deurgehak. Die egpaar se eersteling, Kader Zayn, is in Julie 2015 gebore. Hy het eg aan sy karakter gebly toe hy ŉ foto van ŉ broodjie in ŉ oond met die byskrif ‘in ander Lentenuus’ op sy Facebook-blad gedeel het. Emo is veral ook bekend as aanbieder van die kletsprogram, Jou Show, op kykNET. Besoek ook Emo se Facebook-blad.